rejauldu/bengali-wikipedia huggingface dataset:
100px|alt=অ্যামান্ডা সাইফ্রেড অ্যামান্ডা মাইকেল সাইফ্রেড হলেন একজন মার্কিন অভিনেত্রী, মডেল এবং সঙ্গীতশিল্পী। তিনি ১১ বছর বয়সে মডেল হিসেবে কর্মজীবন শুরু করেছিলেন এবং ১৫ বছর বয়সে এজ দা ওয়ার্ল্ড টার্ন্স সোপ অপেরায় অভিনয় শুরু করেন। ২০০৪ সালে মিন গার্লস-এ অভিনয়ের মাধ্যমে তার পূর্ণদৈর্ঘ্য চলচ্চিত্রে অভিষেক ঘটে। ভেরোনিকা মার্স (২০০৪-২০০৬) ইউপিএন টেলিভিশন ধারাবাহিকে একটি গুরুত্বপূর্ণ চরিত্রে এবং এইচবিওর বিগ লাভ (২০০৬-২০১১) টেলিভিশন ধারাবাহিকে মূল ভূমিকায় উপস্থিত হয়েছিলেন সাইফ্রেড। ২০০৮ সালে মাম্মা মিয়া! সঙ্গীতধর্মী চলচ্চিত্রে এবং ২০১৮ সালে মামা মিয়া! হেয়ার উই গো অ্যাগেইন সিক্যুয়াল চলচ্চিত্রে অভিনয় করেন তিনি। এছাড়াও তিনি সলস্টিস (২০০৮),  জেনিফার'স বডি (২০০৯), ক্লোয়ি (২০০৯), ডিয়ার জন (২০১০), লেটারস টু জুলিয়েট (২০১০), রেড রাইডিং হুড (২০১১), ইন টাইম (২০১১), লে মিজেরাবল (২০১২), গন (২০১২), লাভলেস (২০১৩), দ্য বিগ ওয়েডিং (২০১৩), এবং সেথ ম্যাকফার্লেনের হাস্যরসাত্মক অ্যা মিলিয়ন ওয়েস টু ডাই ইন দা ওয়েস্ট (২০১৪) এবং টেড ২ (২০১৫) প্রভৃতি ব্যবসাসফল চলচ্চিত্রে অভিনয় করেছেন। অভিনয়ে উল্লেখযোগ্য অবদানের জন্য তিনি লোকার্নো আন্তর্জাতিক চলচ্চিত্র উৎসবে শ্রেষ্ঠ অভিনেত্রীর পুরস্কার, এমটিভি মুভি পুরস্কার, টিন চয়েস পুরস্কার সহ একাধিক পুরস্কার পেয়েছেন। ২০১০ সালে সাইফ্রেড ফোর্বসের "দ্য সেভেন্টিন স্টার টু ওয়াচ" তালিকায় যুক্ত হন। (বাকি অংশ পড়ুন...)
উরফি ইউনিয়ন বাংলাদেশের ঢাকা বিভাগ-এর গোপালগঞ্জ জেলার গোপালগঞ্জ সদর উপজেলার একটি ইউনিয়ন।http://urfiup.gopalganj.gov.bd/   যোগাযোগ  গোপালগঞ্জ জেলা থেকে উরফি ইউনিয়ন ৬ কিলোমিটার দুরে অবস্থিত। গোপালগঞ্জ সদর উপজেলা হতে উরফি ইউনিয়ন পরিষদে ইজিবাই বা মাহিন্দ্রায় যেতে ১৫ মিনিট সময় লাগে এবং ভাড়া জনপ্রতি দশ টাকা। এছাড়া গোপালগঞ্জ সদর উপজেলা হতে বাস করেও যাওয়া যায়।   পূর্বতন চেয়ারম্যানদের তালিকা   আ: ওহাব গাজী  ফজলুল হক খান  ওহিদুজ্জামান খান  সহিদুল ইসলাম খান (মাহাত্তাব)  গাজী গোলাম কিবরিয়া  মনির গাজী  ইকবাল হোসেন গাজী  মনির গাজী   তথ্যসূত্র   বিষয়শ্রেণী:গোপালগঞ্জ সদর উপজেলা
ধনুষ্কোড়ি ভারতের তামিলনাড়ু রাজ্যের পাম্বন দ্বীপের দক্ষিণ-পূর্ব প্রান্তে একটি পরিত্যক্ত শহর ।  এটি পাম্বনের দক্ষিণ-পূর্ব এবং প্রায়  শ্রীলঙ্কার তালাইমান্নারের পশ্চিমে। শহরটি ১৯৬৪ সালের রামেশ্বরম ঘূর্ণিঝড়ের সময় ধ্বংস হয়ে গিয়েছিল এবং পরে জনবসতিহীন রয়ে গেছে। আজ ধনুষ্কোটিতে দিনের বেলায় শুধুমাত্র কিছু বিক্রেতা এবং রেস্তোরাঁ দেখা যায় এবং দীর্ঘ ধ্বংস হওয়া শহরের ধ্বংসাবশেষ আছে।   ইতিহাস  ধনুষ্কোড়িতে ১৯৬৪ সালে প্রাকৃতিক বিপর্যয় ঘটে এবং একসময়ের সমৃদ্ধিশালী শহর, পোতাশ্রয় ও তীর্থস্থান, ধ্বংসস্তূপে পরিণত হয়। তার সমসময়ে স্থানটিতে রামেশ্বরমের সমান জনসংখ্যা ছিল। ওই প্রাকৃতিক বিপর্যয়ে স্থানটি পুরোপুরি ধ্বংস হয়ে যায়, ২০০০ মানুষের মৃত্যু ঘটে এবং সমস্ত রকম শক্তি সরবরাহ ও যোগাযোগ ব্যবস্থা বন্ধ হয়ে যায়। ঘরবাড়ি, মন্দির, গির্জা ও ধর্মশালা সবকিছু ধূলিস্যাৎ হয়ে যায় ও একটি ভূতের শহরে পরিণত হয়। কিছু ধর্মশালা রামেশ্বরমে স্থানান্তরিত করা হয়। কিন্তু ধনুষ্কোড়িকে পুননির্মাণ করা যায়নি। সাইক্লোনের পূর্বে ধনুষ্কোড়ি রেলের মাধ্যমে মূল ভূখণ্ড ও পমবনের সাথে সুসংযোজিত ছিল। ধনুষ্কোড়ি রেলওয়ে স্টেশনটি এখনও বর্তমান এবং এটিই স্থানটিকে ভূতুড়ে শহরে পরিণত করেছে।   তথ্যসূত্র   বিষয়শ্রেণী:ভারতের দ্বীপ বিষয়শ্রেণী:বঙ্গোপসাগরের দ্বীপ বিষয়শ্রেণী:মান্নার উপসাগর বিষয়শ্রেণী:রামায়ণের স্থান বিষয়শ্রেণী:১৯৬৪-এ ভারতে বিলুপ্ত
দালমা পেরেইরা দিয়াস দস সান্তোস (; জন্ম: ২৭ ফেব্রুয়ারি, ১৯২৯-২৩ জুলাই, ২০১৩) ছিলেন একজন ব্রাজিলীয় ফুটবলার যিনি ব্রাজিল দলের পক্ষ হয়ে চারটি বিশ্বকাপে প্রতিনিধিত্ব করেছেন। ১৯৫৮ ও ১৯৬২ সালের বিশ্বকাপ ফুটবল জয়ী ব্রাজিল দলের অন্যতম খেলোয়াড় ছিলেন তিনি। দালমা সান্তোসকে ফুটবলের ইতিহাসের অন্যতম সেরা রাইট ব্যাক হিসেবে গন্য করা হয়। তিনি সাধারনত রক্ষনভাগের খেলোয়াড় হলেও দলের প্রয়োজনে প্রায়ই উপরে উঠে দলের আক্রমণে সহায়তা করতেন। ১৯৫৪, ১৯৫৮ ও ১৯৬২ বিশ্বকাপের অল-স্টার দলে জায়গা পেয়েছেন তিনি। এছাড়াও ২০০৪ সালে ফিফার শততম বর্ষপূর্তিতে পেলের ঘোষিত সেরা ১২৫ বেঁচে থাকা ফুটবলার-এর তালিকায় তার নাম অন্তর্ভুক্ত হয়। এছাড়াও তিনি কয়েকজন ফুটবলারদের মধ্যে একজন যারা তাদের ক্যারিয়ারে ১,০০০ টিরও বেশি পেশাদার উপস্থিতি রয়েছে।  ক্লাব ক্যারিয়ার  আন্তরজাতিক ক্যারিয়ার  ১৯৫৪ বিশ্বকাপ  ১৯৫৮ বিশ্বকাপ  ১৯৬২ বিশ্বকাপ  ১৯৬৬ বিশ্বকাপ   মৃত্যু   দালমা সান্তোস ২৩ জুলাই ২০১৩ নিউমোনিয়ায় আক্রান্ত হয়ে উবেরাবার একটি হাসপাতালে মারা যান।  তথ্যসূত্র  বিষয়শ্রেণী:১৯২৯-এ জন্ম বিষয়শ্রেণী:২০১৩-এ মৃত্যু বিষয়শ্রেণী:ফিফা ১০০ বিষয়শ্রেণী:সাও পাওলোর ফুটবলার বিষয়শ্রেণী:১৯৫৪ ফিফা বিশ্বকাপের খেলোয়াড় বিষয়শ্রেণী:১৯৫৮ ফিফা বিশ্বকাপের খেলোয়াড় বিষয়শ্রেণী:১৯৬২ ফিফা বিশ্বকাপের খেলোয়াড় বিষয়শ্রেণী:১৯৬৬ ফিফা বিশ্বকাপের খেলোয়াড় বিষয়শ্রেণী:ফিফা বিশ্বকাপ বিজয়ী খেলোয়াড় বিষয়শ্রেণী:ব্রাজিলের আন্তর্জাতিক ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:নিউমোনিয়ায় মৃত্যু বিষয়শ্রেণী:সোসিয়েদাদে এস্পোর্তিভা পালমেইরাসের খেলোয়াড় বিষয়শ্রেণী:ক্লাব আতলেতিকো পারানায়েন্সের খেলোয়াড় বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড়
দিলীপকুমার রায় (২২ জানুয়ারি ১৮৯৭ – ৬ জানুয়ারি ১৯৮০) বিখ্যাত বাঙালি সঙ্গীতজ্ঞ, সঙ্গীতালোচক, গীতরচয়িতা, সুরকার ও গায়ক। সাহিত্যের নানান শাখায় উল্লেখযোগ্য অবদানের জন্যও বিখ্যাত। তার পিতা ছিলেন বিখ্যাত নাট্যকার ও গীতিকার দ্বিজেন্দ্রলাল রায়।   সঙ্গীতশিক্ষা  পরিণত সঙ্গীতশিক্ষা লাভ করেন সুরেন্দ্রনাথ মজুমদার, রাধিকাপ্রসাদ গোস্বামী ও অচ্ছন বাঈ-এর কাছে। পাশ্চাত্য সঙ্গীতেও তার বিশেষ অধিকার ছিলো।  সঙ্গীতে অবদান  সুর রচনা ও গায়ন উভয় ক্ষেত্রেই তিনি একেবারে নিজস্ব ও পৃথক একটি ঢং প্রতিষ্ঠিত করেছিলেন। সবাই সেটিকে "দিলীপী" ঢং বলে অভিহিত করতেন। সঙ্গীত বিষয়ে বহু গ্রন্থ রচনা করে তিনি বাংলা সঙ্গীতালোচনা সাহিত্যে পথিকৃতের ভূমিকা পালন করেছেন। রবীন্দ্রনাথের সঙ্গে সঙ্গীত বিষয়ে তার মতবিনিময় ঐতিহাসিক খ্যাতি লাভ করেছে। অতুলপ্রসাদ সেন ও কাজী নজরুল ইসলামের সঙ্গে দিলীপকুমার রায়ের বিশেষ হৃদ্যতা ছিলো। প্রথম দিকে নজরুলের সঙ্গীত রচনাকে কলকাতার সুধীমহলে জনপ্রিয় করে তোলার ক্ষেত্রে তার গুরুত্বপূর্ণ অবদান ছিলো। নজরুল সম্পর্কে তার স্মৃতিচারণ নজরুল সঙ্গীতালোচনার ভিত্তি নির্মাণ করে। নজরুলের গানের স্বরলিপি প্রকাশের ক্ষেত্রেও তিনি অগ্রণী ভূমিকা পালন করে গেছেন।   সন্ন্যাসজীবন  ১৯২৮ সালে তিনি সন্ন্যাস গ্রহণ করেন এবং সারা জীবন সন্ন্যাসী থেকে সঙ্গীত ও সাহিত্য-সাধনায় নিয়োজিত থাকেন।  মৃত্যু  ১৯৮০ সালের ৬ই জানুয়ারি তার দেহাবসান ঘটে।   তথ্যসূত্র   বিষয়শ্রেণী:১৮৯৭-এ জন্ম বিষয়শ্রেণী:১৯৮০-এ মৃত্যু বিষয়শ্রেণী:বাঙালি সঙ্গীতজ্ঞ বিষয়শ্রেণী:বাঙালি সুরকার বিষয়শ্রেণী:বাঙালি সঙ্গীতশিল্পী বিষয়শ্রেণী:২০শ শতাব্দীর বাঙালি কবি বিষয়শ্রেণী:২০শ শতাব্দীর ভারতীয় কবি বিষয়শ্রেণী:২০শ শতাব্দীর ভারতীয় ঔপন্যাসিক বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী বিষয়শ্রেণী:বাঙালি লেখক বিষয়শ্রেণী:ভারতীয় পুরুষ ঔপন্যাসিক বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় পুরুষ কবি বিষয়শ্রেণী:বাঙালি পুরুষ কবি বিষয়শ্রেণী:পশ্চিমবঙ্গের কবি বিষয়শ্রেণী:বাংলার নবজাগরণ বিষয়শ্রেণী:বাঙালি হিন্দু বিষয়শ্রেণী:বাংলা ভাষার লেখক বিষয়শ্রেণী:পশ্চিমবঙ্গের ঔপন্যাসিক বিষয়শ্রেণী:২০শ শতাব্দীর সঙ্গীততত্ত্ববিদ বিষয়শ্রেণী:সংগীত নাটক অকাদেমি ফেলোশিপ প্রাপক
২০২৫ সালের বিহার বিধানসভা নির্বাচন ২৪৩টি আসনের জন্য ২০২৫ সালের অক্টোবর বা নভেম্বরে অনুষ্ঠিত হওয়ার কথা রয়েছে। এটি ভারতের নির্বাচন কমিশন দ্বারা পরিচালিত হবে।   পটভূমি  পূর্ববর্তী বিধানসভা নির্বাচন ২০২০ সালের অক্টোবর  নভেম্বর মাসে অনুষ্ঠিত হয়েছিল। নির্বাচনের পরে জাতীয় গণতান্ত্রিক জোট রাজ্য সরকার গঠন করে, এবং নীতিশ কুমার মুখ্যমন্ত্রী হন। পরবর্তীতে ২০২২ সালের আগস্টে নীতিশ কুমার জেডি(ইউ)-এর নেতৃত্বে এনডিএ-র সাথে সম্পর্ক ছিন্ন করেন এবং মহাগঠবন্ধনের নেতৃত্বাধীন আরজেডি-র সাথে সরকার গঠন করেন। পরবর্তীতে ২০২৪ সালের জানুয়ারিতে নীতিশ কুমার জেডি(ইউ)-এর নেতৃত্বে আরজেডি-র সাথে সম্পর্ক ছিন্ন করেন এবং আবারও বিজেপি-নেতৃত্বাধীন এনডিএ-র সাথে সরকার গঠন করেন।   সময়সূচী  পোল ইভেন্ট সময়সূচী বিজ্ঞপ্তির তারিখ টিবিডি মনোনয়ন জমা দেওয়ার শেষ তারিখ টিবিডি মনোনয়ন যাচাই-বাছাই টিবিডি মনোনয়ন প্রত্যাহারের শেষ তারিখ টিবিডি ভোটগ্রহণের তারিখ টিবিডি ভোট গণনার তারিখ টিবিডি   তথ্যসূত্র   বিষয়শ্রেণী:২০২৫-এ ভারতে রাজ্য বিধানসভা নির্বাচন ২০২৫
thumb|হু প্রেস থেকে ছাপাখানার ভূতেরা বেরিয়ে আসছে, ১৮৮৮ সালে প্রকাশিত একটি পত্রিকার কার্টুন  হলুদ সাংবাদিকতা বলতে উদ্দেশ্য প্রণোদিতভাবে ভিত্তিহীন রোমাঞ্চকর সংবাদ পরিবেশন বা উপস্থাপনকে বোঝায়। এ ধরনের সাংবাদিকতায় ভালোমতো গবেষণা বা খোঁজ-খবর না করেই দৃষ্টিগ্রাহী ও নজরকাড়া শিরোনাম দিয়ে সংবাদ পরিবেশন করা হয়। হলুদ সাংবাদিকতার মূল উদ্দেশ্য হল সাংবাদিকতার রীতিনীতি না মেনেShirley Biagi, Media Impact: An Introduction to Mass Media (2011) p 56 যেভাবেই হোক পত্রিকার কাটতি বাড়ানো বা টেলিভিশন চ্যানেলের দর্শকসংখ্যা বাড়ানো। অর্থাৎ হলুদ সাংবাদিকতা মানেই ভিত্তিহীন সংবাদ পরিবেশন, দৃষ্টি আকৰ্ষণকারী শিরোনাম ব্যবহার করা, সাধারণ ঘটনাকে একটি সাংঘাতিক ঘটনা বলে প্ৰতিষ্ঠা করার চেষ্টা করা, কেলেংকারির খবর গুরুত্ব সহকারে প্ৰচার করা, অহেতুক চমক সৃষ্টি ইত্যাদি।  ফ্র্যাঙ্ক লুথার মট হলুদ সাংবাদিকতার পাঁচটি বৈশিষ্ট্য তুলে ধরেছেন:   সাধারণ ঘটনাকে কয়েকটি কলাম জুড়ে বড় আকারের ভয়ানক একটি শিরোনাম করা।  ছবি আর কাল্পনিক নক্সার অপরিমিত ব্যবহার।  ভুয়া সাক্ষাৎকার, ভুল ধারণার জন্ম দিতে পারে এমন শিরোনাম, ভুয়া বিজ্ঞানমূলক রচনা আর তথাকথিত বিশেষজ্ঞ কর্তৃক ভুল শিক্ষামূলক রচনার ব্যবহার।  সম্পূৰ্ণ রঙিন রবিবাসরীয় সাময়িকী প্রকাশ, যার সাথে সাধারণত কমিক্স সংযুক্ত করা হয়।  স্রোতের বিপরীতে সাঁতরানো পরাজিত নায়কদের প্ৰতি নাটকীয় সহানুভূতি।   হলুদ সাংবাদিকতার জন্ম: পুলিৎজার-হার্স্ট দ্বন্দ্ব  thumb|left|"হলুদ সংবাদিকতা" বিষয়ক কার্টুন; স্প্যানিশ-আমেরিকান যুদ্ধকে কেন্দ্র করে জোসেফ পুলিৎজার আর উইলিয়াম রুডলফ হার্স্টের মধ্যে দ্বন্দ্ব চরমে উঠে হলুদ সাংবাদিকতার জন্ম হয়েছিল সাংবাদিকতা জগতের অন্যতম দুই ব্যক্তিত্ব যুক্তরাষ্ট্রের জোসেফ পুলিৎজার আর উইলিয়াম রুডলফ হার্স্টের মধ্যে পেশাগত প্রতিযোগিতার ফল হিসেবে। এই দুই সম্পাদক তাদের নিজ নিজ পত্রিকার ব্যবসায়িক স্বার্থে একে অপরের অপেক্ষাকৃত যোগ্য সাংবাদিক হিসেবে প্রতিষ্ঠিত কর্মচারীদের অধিক বেতনে নিজেদের প্রতিষ্ঠানে নিয়ে আসার প্রতিযোগিতায় লিপ্ত হয়েছিলেন। এক পর্যায়ে ব্যক্তিগত কেলেংকারির চাঞ্চল্যকর খবর ছেপে তারা পত্রিকার কাটতি বাড়ানোর চেষ্টা করেন। পুলিৎজারের নিউ ইয়র্ক ওয়ার্ল্ড ও হার্স্টের নিউ ইয়র্ক জার্নালের মধ্যে পরস্পর প্রতিযোগিতা এমন এক অরুচিকর পর্যায়ে পৌঁছে যায় যে, সংবাদের বস্তুনিষ্ঠতার পরিবর্তে পত্রিকার বাহ্যিক চাকচিক্য আর পাঠকদের উত্তেজনা দানই তাদের নিকট মুখ্য হয়ে দাঁড়ায়।   তথ্যসূত্র   বিষয়শ্রেণী:আমেরিকান মিডিয়া ইতিহাস বিষয়শ্রেণী:রাজনৈতিক পরিভাষা বিষয়শ্রেণী:সাংবাদিকতার সমালোচনা বিষয়শ্রেণী:মার্কিন যুক্তরাষ্ট্রের গণমাধ্যমের ইতিহাস বিষয়শ্রেণী:গণমাধ্যম সংক্রান্ত আলোচ্য বিষয়
ডেল্টা মেডিকেল কলেজ  হলো বাংলাদেশের একটি বেসরকারি মেডিকেল স্কুল। ২০০৬ সালে এটি ঢাকার মিরপুরে প্রতিষ্ঠিত হয়। এটি ঢাকা বিশ্ববিদ্যালয় অধিভুক্ত একটি কলেজ।  এটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল অ্যান্ড ডেন্টাল কাউন্সিল স্বীকৃত।  ইতিহাস  অবকাঠামো    আরও দেখুন   বাংলাদেশের মেডিকেল কলেজসমূহের তালিকা।  তথ্যসূত্র  বহিঃসংযোগ  বিষয়শ্রেণী:বাংলাদেশের বেসরকারি মেডিকেল কলেজ বিষয়শ্রেণী:ঢাকা জেলার মহাবিদ্যালয় বিষয়শ্রেণী:২০০৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০০৬-এ বাংলাদেশে প্রতিষ্ঠিত বিষয়শ্রেণী:বাংলাদেশের বেসরকারি ডেন্টাল কলেজ
পাশ () হল শৈবধর্মে বিবেচিত তিনটি প্রধান উপাদানের একটি। এটি সমগ্র অস্তিত্ব, উদ্ভাসিত ও অব্যক্ত।Sivaya Subramuniyaswami, (2002), How to Become a Hindu: A Guide for Seekers and Born Hindus, Motilal Banarsidass Publ., p.392,  শৈবসিদ্ধান্তের মতে, পতী (সর্বোচ্চ সত্তা), পশু (আত্মা) এবং পাশ হল শাশ্বত, স্বসংগত, প্রকৃতির মধ্যে আলাদা বা অবিভাজ্য ত্রয়ী নয়।Sujith Ravindran, (2010), MATURE MASCULINITY: Man's Inner Essence, p.35,  তিথার শৈবদের তিনটি উপাদান পশু (বড় গরু), পাশ (দড়ি) এবং পতী (বড় গরুর পাল) হিসাবে সহজেই বোধগম্য। সমস্ত আত্মা বা পশু চিরকাল পাশ এর দ্বারা আবদ্ধ এবং তারা তাদের গন্তব্য জানে না। তাদের মোক্ষের দিকে নিয়ে যেতে পতী আসে। এই পতী সাধারণ গোয়ালের থেকে আলাদা কারণ সে গবাদি পশু পালন করে বা পালন করে কোনো সুবিধা পায় না এবং পশুরা পাশ দ্বারা সৃষ্ট সীমিত চলাফেরায় কিছুই বুঝতে পারে না।  তথ্যসূত্র  বিষয়শ্রেণী:শৈবধর্ম বিষয়শ্রেণী:ঈশ্বরবাদী ভারতীয় দর্শন
কালিম্পং মহকুমা পশ্চিমবঙ্গের কালিম্পং জেলার একটি মহকুমা। এই মহকুমাটি কালিম্পং পুরসভা এবং কালিম্পং-১, কালিম্পং-২ ও গোরুবাথান ব্লক তিনটি নিয়ে গঠিত। এই ব্লকে ৪২টি গ্রাম পঞ্চায়েত রয়েছে। কালিম্পং এই মহকুমার সদর শহর।  মহকুমা কালিম্পং জেলায় রয়েছে একটি মাত্র মহকুমা: thumb   মহকুমা সদরক্ষেত্রফলকিমি2  জনসংখ্যা(২০১১) গ্রামীণ জনসংখ্যা %(২০১১)শহুরে জনসংখ্যা % (২০১১)কালিম্পংকালিম্পং১০৫৩.১২২,৫১,৬৪২৭৭.৬৭২২.৩৩  এলাকা  কালিম্পং পুরসভা ছাড়াও এই মহকুমা ৪২টি গ্রাম পঞ্চায়েত অবস্থিত। গ্রাম পঞ্চায়েতগুলি কালিম্পং-১, কালিম্পং-২ ও গোরুবাথান ব্লকের অধীনস্থ।   ব্লক  thumb  কালিম্পং-১ ব্লক  কালিম্পং-১ ব্লক ১৮টি গ্রাম পঞ্চায়েত নিয়ে গঠিত। এগুলি হল: বং, কালিম্পং, সামালবং, তিস্তা, ড. গ্রাহামস হোমস, নিম্ন এছায়, সামথার, নিমবং, ডুংরা, উচ্চ এছায়, সেওকবির, ভালুকহোপ, ইয়াংমাকুম, পাবরিংটার, সিনডেপং, কাফের কানকে বং, পুডুং ও তাশিডিং। কালিম্পং এই ব্লকের একমাত্র থানা। ব্লকের সদর কালিম্পং।  পেডং ব্লক  পেডং ব্লক ৬ টি গ্রাম পঞ্চায়েত নিয়ে গঠিত। এগুলি হল: লিংসেইখা, লিংসে, কাগে, কাশিয়ং, পেডং ও স্যাকিয়ং।   লাভা ব্লক  লাভা ব্লক ৭ টি গ্রাম পঞ্চায়েত নিয়ে গঠিত। এগুলি হল:দালাপচন্দ, লোলে, গিতাব্লিং, লাআ-গিতাবেয়ং, পেয়ং, শাংসে ও শান্তুক। এই ব্লকে কোনো থানা নেই।  ব্লকের সদর আলগড়া।   গোরুবাথান ব্লক  গোরুবাথান ব্লক ১১টি গ্রাম পঞ্চায়েত নিয়ে গঠিত। এগুলি হল: দালিম, গোরুবাথান-২, পাটেংগোডাক, টোডেটাংটা, গোরুবাথান-১, কুমাই, পোখরেবং, স্যামসিং, আহালে, নিম ও রোঙ্গো। এই ব্লকে দুটি থানা রয়েছে। যথা, গোরুবাথান ও জলঢাকা। ব্লকের সদর ফাগু।   বিধানসভা কেন্দ্র  সীমানা পুনর্নির্ধারণ কমিশনের সুপারিশ অনুসারে পশ্চিমবঙ্গের বিধানসভা কেন্দ্রগুলি যে সীমানা পুনর্নির্ধারিত হয়েছে, সমগ্র মহকুমাটি নিয়ে কালিম্পং বিধানসভা কেন্দ্র গঠিত হয়েছে। এই বিধানসভা দার্জিলিং লোকসভা কেন্দ্রের অন্তর্গত।   পাদটীকা   বিষয়শ্রেণী:পশ্চিমবঙ্গের মহকুমা বিষয়শ্রেণী:কালিম্পং জেলা বিষয়শ্রেণী:কালিম্পং জেলার মহকুমা
মজলিশপুর বাংলাদেশের ব্রাহ্মণবাড়িয়া জেলার অন্তর্গত ব্রাহ্মণবাড়িয়া সদর উপজেলার একটি ইউনিয়ন।   আয়তন  মজলিশপুর ইউনিয়নের আয়তন ৭,৫৪৭ একর (৩০.৫৪ বর্গ কিলোমিটার)।   জনসংখ্যার উপাত্ত  ২০১১ সালের আদমশুমারি অনুযায়ী মজলিশপুর ইউনিয়নের মোট জনসংখ্যা ২৮,৮৪৭ জন। এর মধ্যে পুরুষ ১৩,৯৩৩ জন এবং মহিলা ১৪,৯১৪ জন। মোট পরিবার ৫,০৫৯টি। জনসংখ্যার ঘনত্ব প্রতি বর্গ কিলোমিটারে প্রায় ৯৪৫ জন।   ইতিহাস  মজলিশপুর ইউনিয়ন পূর্বে সুহিলপুর উত্তর ইউনিয়ন নামে পরিচিত ছিল।   অবস্থান ও সীমানা  ব্রাহ্মণবাড়িয়া সদর উপজেলার উত্তর-পূর্বাংশে মজলিশপুর ইউনিয়নের অবস্থান। এ ইউনিয়নের পশ্চিমে বুধল ইউনিয়ন ও সুহিলপুর ইউনিয়ন, দক্ষিণে সুহিলপুর ইউনিয়ন ও বিজয়নগর উপজেলার পত্তন ইউনিয়ন, পূর্বে সরাইল উপজেলার শাহবাজপুর ইউনিয়ন, উত্তরে সরাইল উপজেলার নোয়াগাঁও ইউনিয়ন এবং উত্তর-পশ্চিমে সরাইল উপজেলার সরাইল সদর ইউনিয়ন অবস্থিত।   প্রশাসনিক কাঠামো  মজলিশপুর ইউনিয়ন ব্রাহ্মণবাড়িয়া সদর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম ব্রাহ্মণবাড়িয়া সদর থানার আওতাধীন। এটি জাতীয় সংসদের ২৪৫নং নির্বাচনী এলাকা ব্রাহ্মণবাড়িয়া-৩ এর অংশ।  ওয়ার্ড ভিত্তিক গ্রাম সমূহ  নিশ্চিন্ত পুর মৈন্দ ফতেপুর খরমপুর জাফরগঞ্জ মজলিশপুর চানপুর আনন্দপুর শ্যামপুর বড়বাকাইল ছোটবাকাইল মধ্যমপুর দারমা   শিক্ষা ব্যবস্থা  ২০১১ সালের আদমশুমারি অনুযায়ী মজলিশপুর ইউনিয়নের সাক্ষরতার হার ৩৯.৮%।   শিক্ষা প্রতিষ্ঠান   বাকাইল উচ্চ বিদ্যালয়   মৈন্দ উচ্চ বিদ্যালয়  মজলিশপুর উচ্চ বিদ্যালয়   যোগাযোগ ব্যবস্থা  বাকাইল আসতে হলে বা সর্বপ্রথমে চট্টগ্রাম  সিলেট হাইওয়ে রোডে সুহিলপুর নামতে হবে এবং সুহিলপুর পূর্ব পাশ  থেকে ১ কিলোমিটার ভিতরে হল বাকাইল বাজার। মজলিশপুর আসতে হলে সর্বপ্রথম চট্টগ্রাম  সিলেট মহাসড়ক নন্দনপুর নামতে হবে এবং এখান থেকে ২ কিলোমিটার ভিতরে হল মজলিশপুর ইউনিয়ন পরিষদ, মজলিশপুর বাজার ।  মৈন্দ আসতে হলে ঢাকা সিলেট হাইওয়ে দক্ষিণ পাশে নামতে হবে এইখান থেকে এক কিলোমিটার ভিতরে হল মৈন্দ  বাজার।  আপনি চাইলে ফারি রোড  ব্যবহার করেও এক জায়গা থেকে অন্য জায়গায় যেতে পারবেন মজলিশপুর ইউনিয়নের।  এই ইউনিয়নের বিশেষ সুবিধা হল আপনি নৌকা ব্যবহার করে ব্রাহ্মণবাড়িয়া যেতে পারেন। নৌপথে আপনি সব জায়গায় নৌপথের রাস্তা যেখানে যেখানে আছে সেখানে যেতে পারবেন।   খাল ও নদী   তিতাস নদী   হাট-বাজার   বাকাইল বাজার   দারমা বাজার  মজলিশপুর বাজার    মৈন্দ বাজার   দর্শনীয় স্থান  বাকাইল উচ্চ বিদ্যালয় যাহা ১৯০৯ সালে স্থাপিত, বাকাইল উচ্চ বিদ্যালয়ের পাশে তিতাস নদীর বেরিবাধ, বাংলা মাসের প্রথম তারিখে বাকাইল এর মেলা/বাণী।  বাকাইল শ্যামপুর এর পুরাতন বটগাছ, বাকাইলের প্রাকৃতিক তিতাস গ্যাস।  মজলিশপুর পুরাতন কাছারি।   উল্লেখযোগ্য ব্যক্তি   হাবিবুর রহমান (বীর উত্তম)   জনপ্রতিনিধি    আরও দেখুন   ব্রাহ্মণবাড়িয়া সদর উপজেলা  ব্রাহ্মণবাড়িয়া সদর থানা  ব্রাহ্মণবাড়িয়া জেলা   তথ্যসূত্র    বহিঃসংযোগ   বিষয়শ্রেণী:ব্রাহ্মণবাড়িয়া সদর উপজেলার ইউনিয়ন
return { 	name = 'এশিয়া', 	x = '(52.8948) * (cos($1*0.01745329252) * sin(($2-95.0) * 0.01745329252)) * ( ((1+sin($1*0.01745329252) * sin(50.0*0.01745329252) + cos($1*0.01745329252) * cos(50.0*0.01745329252) * cos(($2-95.0)*0.01745329252)) * 0.5)^-0.5 )+50.0', 	y = '(100-59.381) - (59.381) * ( cos(50.0*0.01745329252) * sin($1*0.01745329252) - sin(50.0*0.01745329252) * cos($1*0.01745329252) * cos(($2-95.0)*0.01745329252) ) * ( ((1+sin($1*0.01745329252) * sin(50.0*0.01745329252) + cos($1*0.01745329252) * cos(50.0*0.01745329252) * cos(($2-95.0)*0.01745329252)) *0.5)^-0.5 )', 	image = 'Asia_laea_location_map.svg', 	image1 = 'Asia_laea_relief_location_map.jpg' }
কুতুবদিয়া গ্যাসক্ষেত্র বাংলাদেশের কক্সবাজারে অবস্থিত একটি প্রাকৃতিক গ্যাসক্ষেত্র। এটি বাংলাদেশ পেট্রোলিয়াম এক্সপ্লোরেশন অ্যান্ড প্রোডাকশন কোম্পানি লিমিটেড (বাপেক্স)-এর নিয়ন্ত্রণাধীন একটি প্রতিষ্ঠান।   মজুদ ও উত্তোলন  আনুমানিক মজুদের হিসাবে এটি একটি ক্ষুদ্রাকৃতির গ্যাসক্ষেত্র। হিসাব অনুযায়ী, এখানে মোট গ্যাসের মজুদ ৭৮০ বিলিয়ন ঘটফুট (বিসিএফ)।   বর্তমান অবস্থা  বর্তমানে এই গ্যাসক্ষেত্রটি থেকে কোনো গ্যাস উত্তোলন করা হচ্ছে না; অল্প মজুত ধারণ করে বলে এটিকে এখনও উৎপাদনে আনা হয়নি।   আরও দেখুন   বাংলাদেশের প্রাকৃতিক গ্যাসক্ষেত্রের তালিকা   তথ্যসূত্র   বিষয়শ্রেণী:১৯৭৭-এ প্রতিষ্ঠিত বিষয়শ্রেণী:বাংলাদেশের প্রাকৃতিক গ্যাসক্ষেত্র বিষয়শ্রেণী:১৯৭৭-এ বাংলাদেশে প্রতিষ্ঠিত
শাহাব উদ্দিন (জন্ম: ৩১ ডিসেম্বর ১৯৫৪) একজন বাংলাদেশি রাজনীতিবিদ এবং সাবেক পরিবেশ, বন ও জলবায়ু পরিবর্তন মন্ত্রী। দশম জাতীয় সংসদে তিনি হুইপ হিসেবে দায়িত্ব পালন করেন। তিনি মৌলভীবাজার-১ আসন থেকে সপ্তম, নবম, দশম, একাদশ এবং দ্বাদশ জাতীয় সংসদে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।  প্রারম্ভিক জীবন শাহাব ১৯৫৪ সালের ৩১ ডিসেম্বর মৌলভীবাজারের বড়লেখার পাখিয়ালা গ্রামে জন্মগ্রহণ করেন। তার পিতার নাম মোঃ আব্দুর রহিম ও মাতা আনোয়ারা বেগম। তিনি মুরারিচাঁদ কলেজ থেকে ১৯৭৫ সালে স্নাতক ডিগ্রি লাভ করেন।  রাজনৈতিক জীবন শাহাব ১৯৯৬ সালের জুনে অনুষ্ঠিত সপ্তম জাতীয় সংসদ নির্বাচনে প্রথমবারেরমত আওয়ামী লীগের প্রার্থী হিসেবে মৌলভীবাজার-১ থেকে নির্বাচন করে বিজয়ী হন। সপ্তম জাতীয় সংসদে তিনি ডাক, তার ও টেলিযোগাযোগ মন্ত্রণালয় এবং পরিবেশ ও বন মন্ত্রণালয় সম্পর্কিত সংসদীয় স্থায়ী কমিটির সদস্য ছিলেন। ২০০১ সালে অষ্টম জাতীয় সংসদ নির্বাচনে তিনি প্রতিদ্বন্দ্বিতা করে পরাজতি হন। এরপর ২০০৮ সালে নবম জাতীয় সংসদ নির্বাচনে বিজয়ী হয়ে নবম সংসদে ভূমি মন্ত্রণালয় এবং প্রবাসী কল্যাণ ও বৈদেশিক কর্মসংস্থান মন্ত্রণালয় সম্পর্কিত সংসদীয় স্থায়ী কমিটির সদস্য হিসেবে দায়িত্ব পালন করেন।  ২০১৪ সালে দশম জাতীয় সংসদে তিনি হুইপ হিসেবে এবং একইসাথে প্রবাসী কল্যাণ ও বৈদেশিক কর্মসংস্থান মন্ত্রণালয় সম্পর্কিত সংসদীয় স্থায়ী কমিটি, জাতীয় সংসদের বিশেষ অধিকার কমিটি, বাংলাদেশ এ্যাসোসিয়েশন্স অব পার্লামেন্টারিয়ান অন পপুলেশন এ্যান্ড ডেভলপমেন্ট (বিএপিপিডি), নিরাপদ মাতৃত্ব ও মাতৃস্বাস্থ্যের উন্নয়ন বিষয়ক সাব-কমিটির সদস্য হিসেবে দায়িত্ব পালন করেন। ২০১৮ সালে একাদশ জাতীয় সংসদ নির্বাচনে একই আসন থেকে বিজয়ী হয়ে শেখ হাসিনার চতুর্থ মন্ত্রিসভায় পরিবেশ, বন ও জলবায়ু পরিবর্তন মন্ত্রীর দায়িত্ব পান।  ব্যক্তিগত জীবন শাহাব ব্যক্তিগত জীবনে বেগম শিরিন আক্তারের সাথে বিবাহ বন্ধনে আবদ্ধ হন। এই দম্পতির দুই পুত্র ও দুই কন্যা সন্তান রয়েছে।   তথ্যসূত্র   বিষয়শ্রেণী:১৯৫৪-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী মুসলিম বিষয়শ্রেণী:দশম জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:একাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:শেখ হাসিনার চতুর্থ মন্ত্রিসভার সদস্য বিষয়শ্রেণী:মৌলভীবাজার জেলার রাজনীতিবিদ বিষয়শ্রেণী:সপ্তম জাতীয় সংসদ সদস্য বিষয়শ্রেণী:নবম জাতীয় সংসদ সদস্য বিষয়শ্রেণী:মুরারিচাঁদ কলেজের প্রাক্তন শিক্ষার্থী বিষয়শ্রেণী:মৌলভীবাজার জেলার ব্যক্তি বিষয়শ্রেণী:বাংলাদেশের পরিবেশ, বন ও জলবায়ু পরিবর্তন মন্ত্রী
বগুড়ার দই বাংলাদেশের উত্তরাঞ্চলে অবস্থিত বগুড়া জেলার বিখ্যাত মিষ্টান্ন। ২০২৩ সালে বগুড়ার সরার দই ভৌগোলিক নির্দেশক (জিআই) হিসেবে স্বীকৃতি লাভ করে। দধি বা দই হলো এক ধরনের দুগ্ধজাত খাদ্য যা দুধের ব্যাক্টেরিয়া গাঁজন হতে প্রস্তুত করা হয়। সারা বাংলাদেশে দই পাওয়া গেলেও স্বাদে ও গুণে অতুলনীয় হওয়ায় বগুড়ার দই দেশ ও দেশের বাইরে খুব জনপ্রিয়। এর খ্যাতি মূলত ব্রিটিশ আমল থেকে সর্বত্র ছড়িয়ে পরে। ষাটের দশকের প্রথম ভাগে ব্রিটেনের রানী দ্বিতীয় এলিজাবেথ থেকে শুরু করে মার্কিন মুল্লুকেও গেছে বগুড়ার দই। পাকিস্তানের তদানীন্তন প্রেসিডেন্ট আইয়ুব খান ব্রিটেন ও মার্কিন যুক্তরাষ্ট্রের কর্তাদের সহানুভূতি পেতে পাঠিয়েছিলেন এই দই।  ইতিহাস বগুড়ার দইয়ের ইতিহাস শুরু হয় বগুড়ার শেরপুর উপজেলা থেকে। স্থানীয়দের মতে সনাতন ঘোষ সম্প্রদায় দই তৈরি করে বগুড়াকে দেশের সর্বত্র পরিচিত করে তুলেছিল। পরবর্তীতে ঘোষদের হাত ধরে ধীরে ধীরে এটি চলে গেছে মুসলিম সম্প্রদায়সহ অন্যান্য প্রতিষ্ঠিত ব্যবসায়ীদের অধীনেে।  জানা যায়, বগুড়ার শেরপুরে প্রথম দই তৈরি হয় প্রায় আড়াইশ বছর আগে। তৎকালীন বগুড়ার শেরপুরের ঘোষ পরিবারের ঘেটু ঘোষ প্রথম দই তৈরি আরম্ভ করেন। টক দই তৈরি থেকে বংশ পরম্পরায় তা চিনিপাতা বা মিষ্টি দইয়ে রূপান্তরিত হয়। আর কালের বিবর্তনে স্বাদের বৈচিত্র্যের কারণে দইয়ের বহুমুখী ব্যবহার শুরু হয়। টক দই দিয়ে মেজবানের রান্না ও ঘোল তৈরি হয়। অতিথি আপ্যায়নে চলে মিষ্টি দই।  প্রস্তুত প্রণালি বগুড়ার দইয়ের ইতিহাস প্রায় আড়াইশ বছরের পুরোনো হলেও স্বর্ণযুগ ছিল স্বাধীনতার পূর্ববর্তী সময়ে। সেসময় এর প্রস্তুত প্রণালী ছিল অতি গোপনীয়। জানা যায় ঘোষেরা যখন দই তৈরি করত তখন এর গোপনীয়তা বজায় রাখতো। ফলে বাইরের কেউ দই তৈরি করতে পারত না। পরবর্তীতে সেটিকে আর তারা ধরে রাখতে পারেনি। এখন শেরপুরেই অনেক ব্যবসায়ী দই তৈরি করে। এদের মধ্যে ঘোষ পরিবারের লোকদের সংখ্যা অনেক কম।  দই তৈরিতে প্রয়োজন হয় হয় গরুর দুধ, চিনি, সামান্য পরিমাণ পুরোনো দই ও মাটির একটি হাঁড়ি বা সরা। কড়াই বা পাতিলে দুধ জ্বাল দেয়ার মাধ্যমে দই তৈরি করা হয়ে থাকে।  তথ্যসূত্র  বিষয়শ্রেণী:বাংলাদেশের ভৌগোলিক নির্দেশক পণ্য বিষয়শ্রেণী:বাংলাদেশী মিষ্টান্ন বিষয়শ্রেণী:বগুড়া বিষয়শ্রেণী:জমাট মিষ্টান্ন বিষয়শ্রেণী:উত্তরবঙ্গের রন্ধনশৈলী বিষয়শ্রেণী:দই বিষয়শ্রেণী:বাংলাদেশী রন্ধনশৈলী বিষয়শ্রেণী:বাংলাদেশের দুগ্ধজাত পণ্য
thumb|350px|মোহনদাস করমচাঁদ গান্ধীর বংশতালিকা। সূত্র: গান্ধী আশ্রম সবরমতী  মহাত্মা গান্ধীর পরিবার হলো মোহনদাস করমচাঁদ গান্ধী (২ অক্টোবর ১৮৬৯ - ৩০ জানুয়ারি ১৯৪৮)-র পরিবার। গান্ধী ছিলেন ব্রিটিশের শাসনকালে ভারতের স্বাধীনতা আন্দোলনের মুখ্য পথপ্ৰদৰ্শক এবং বিশিষ্ট সম্মাননীয় নেতা। তিনি ভারতে এবং বিশ্ব জুড়ে মহাত্মা (মহান আত্মা) এবং বাপু (বাবা) নামে পরিচিত। ভারত সরকার তাকে সম্মান জানিয়ে জাতির জনক হিসেবে ঘোষণা করেছে। ১৯৪৭ সালের ২৮ এপ্রিল সরোজিনী নাইডুও গান্ধীকে জাতির জনক বলে উল্লেখ করেছিলেন। ১৯৩১ সালে পদার্থবিজ্ঞানী অ্যালবার্ট আইনস্টাইনের সঙ্গে গান্ধীজির পত্রালাপ হয়। গান্ধীর কাছে লেখা এক চিঠিতে আইনস্টাইন গান্ধীকে “আগামী প্রজন্মের জন্য আদর্শ” (a role model for the generations to come) হিসাবে বর্ণনা করেন।  ১৮৮৩ সালে মাত্র ১৩ বছর বয়সে মহাত্মা গান্ধী তার বাবা মায়ের পছন্দে কস্তুরবা মাখাঞ্জীকে (কাস্তুবাই নামেও পরিচিত ছিলেন) বিয়ে করেন। ১৮৮৫ সালে গান্ধী এবং তার স্ত্রী কস্তুরবা এর প্রথম সন্তান জন্ম নেয়। তবে সেই সন্তান মাত্র কয়েকদিন বেঁচে ছিলেন। এরপর তাদের চার পুত্র সন্তান জন্মায়। তাদের নাম যথাক্রমে হরিলাল গান্ধী, (জন্ম ১৮৮৮) মনিলাল গান্ধী, (জন্ম ১৮৯২) রামদাস গান্ধী (জন্ম ১৮৯৭) এবং দেবদাস গান্ধী (জন্ম ১৯০০)।   প্ৰথম প্ৰজন্ম   করমচাঁদ উত্তমচাঁদ গান্ধী (১৮২২ - ১৮৮৫)   দ্বিতীয় প্ৰজন্ম   মোহনদাস করমচাঁদ গান্ধী (১৮৬৯ - ১৯৪৮)  কস্তুরবা গান্ধী (১৮৬৯ - ১৯৪৪)   তৃতীয় প্ৰজন্ম   হরিলাল গান্ধী (১৮৮৮ - ১৯৪৮)  মণিলাল গান্ধী (১৮৯২ - ১৯৫৬)  রামদাস গান্ধী (১৮৯৭ - ১৯৬৯)  দেবদাস গান্ধী (১৯০০ - ১৯৫৭)  মগনলাল গান্ধী (১৮৮৩ - ১৯২৮)  সমলদাস গান্ধী (১৮৯৭ - ১৯৫৩)   চতুৰ্থ প্ৰজন্ম   রাজমোহন গান্ধী (১৯৩৫ -)  গোপালকৃষ্ণ গান্ধী (১৯৪৫ -)  রামচন্দ্ৰ গান্ধী (১৯৩৭ - ২০০৭)  অরুণ মণিলাল গান্ধী (১৯৩৪ -)  ইলা গান্ধী (১৯৪০ -)  কানু গান্ধী (ফটোগ্ৰাফার) (১৯১৭ - ১৯৮৬)   কানু গান্ধী (বৈজ্ঞানিক) (১৯২৮ - ২০১৬)   পঞ্চম প্ৰজন্ম   তুষার গান্ধী (১৯৬০ -)  শান্তি গান্ধী (১৯৪০ -)  লীলা গান্ধী (১৯৬৬ -)  কীৰ্তি মেনন (১৯৫৯ -)   তথ্যসূত্র   বিষয়শ্রেণী:ভারতীয় হিন্দু বিষয়শ্রেণী:মহাত্মা গান্ধী পরিবার বিষয়শ্রেণী:ভারতীয় পরিবার বিষয়শ্রেণী:হিন্দু পরিবার